                                                                                                                         Нацрт

На основу члана члана 6. став 1. тачка 5  и члана 7. ст.1.  Закона о финансирању локалне самоуправе („Службени гласник РС“, број 62/06, 47/11, 93/12,  99/13 ,125/2014, 95/2015,91/2016,104/2016,96/2017,89/2018 ), члана 239. став 3. Закона о накнадама за коришћење јавних добара („Службени гласник РС“, број 95/18 , 49/2019 )  и  члана 40  став 1.. тачка 3. Статута општине Лајковац ( „ Службени гласник  општине Лајковац“ , бр. 2/2019) ,Скупштина општине Лајковац  на седници одржаној дана       2019. године, донела је

О Д Л У К У
О  НАКНАДАМА  ЗА КОРИШЋЕЊЕ  ЈАВНИХ  ПОВРШИНА  НА
ТЕРИТОРИЈИ  ОПШТИНЕ  ЛАЈКОВАЦ 

ПРЕДМЕТ УТВРЂИВАЊА 

Члан 1.
	Овом одлуком утврђује се висина накнада за коришћење јавних површина на територији општине  Лајковац , обвезници  плаћања,  рокови и начин плаћања  накнаде, олакшице,  као и друга питања значајна за утврђивање накнаде.

ВРСТЕ НАКНАДА 

Члан 2.

	Накнаде за коришћење јавне површине су:
    I. накнада за коришћење простора на јавној површини у пословне и друге сврхе, осим ради продаје штампе, књига и других публикација, производа старих и уметничких заната и домаће радиности;
II. накнада за коришћење јавне површине за оглашавање за сопствене потребе и за потребе других лица, као и за коришћење површине и објеката за оглашавање за сопствене потребе и за потребе других лица којим се врши непосредни утицај  на расположивост, квалитет или неку другу особину јавне површине, за коју дозволу издаје надлежни орган општине;
III. накнада за коришћење јавне површине по основу заузећа грађевинским материјалом и за
извођење грађевинских радова и изградњу.
	Под коришћењем простора на јавној површини у пословне и друге сврхе, у смислу става 1. тачка 1. овог члана, сматра се заузеће јавне површине:
	- објектом привременог коришћења: киоск, тезга, башта, апарат за сладолед, банкомат, аутомат за продају штампе, покретни објекат за продају робе на мало и вршење занатских и других услуга, монтажни објекат за обављање делатности јавних комуналних предузећа, телефонска говорница и слични објекти, башта угоститељског објекта;
	- за забавни парк, циркус, спортске теретане, за одржавање концерата, фестивала и других манифестација, за одржавање спортских приредби, за објекте и станице за изнајмљивање бицикла, за коришћење посебно обележеног простора за теретно возило за снабдевање, односно за почетну обуку возача и друго.
	Јавна површина у смислу  ове одлуке, јесте површина утврђена планским документом општине, која је доступна свим корисницима под једнаким условима и то:
	-  јавна саобраћајна површина (пут, улица, пешачка зона и сл.);
	-  јавна зелена површина (парк, сквер, градска шума и сл.),
	- јавна површина блока (парковски уређене површине и саобраћајне површине).





ОБВЕЗНИК НАКНАДЕ 

Члан 3.
	Обвезник накнаде за коришћење јавне површине је корисник јавне површине.
	Обавеза настаје  даном почетка коришћења јавне површине и траје док траје коришћење јавне површине.
ОСНОВИЦА 
Члан 4.

	Основица накнаде за коришћење  простора на јавној површини  је површина коришћеног простора изражена у метрима квадратним (m2) и сразмерно времену коришћења.

ВИСИНА НАКНАДЕ 
Члан 5.

	Критеријуми за прописивање висина накнада су: време коришћења простора, као и техничко- употребне карактеристике објекта, уколико се јавна површина користи  за постављање објекта.			


НАЧИН УТВРЂИВАЊА И ПЛАЋАЊА 

Члан 6.
	Обвезник накнаде за коришћење јавне површине, дужан је да пре коришћења јавне површине, прибави решење о коришћењу јавне површине Општинске управе - Одељења за урбанистичке послове и просторно планирање.
	Обвезник накнаде дужан је да приликом подношења захтева  за коришћење јавне површине,  достави доказ Одељења за утврђивање и наплату јавних прихода о измиреним дуговањима по основу накнаде за  коришћења јавне површине за претходни период.
	Накнада се  плаћа   по основу задужења Одељења за буџет и финансије  Општинске управе , а по претходно издатом  решењу надлежног  органа Општинске управе - Одељења за урбанистичке послове и просторно планирање ,, са следећим подацима :

1. За правна лица : порески идентификациони број , матични број , текући рачун , тачна адреса седишта правног лица ;
1. За физичка лица : порески идентификациони број , матични број , текући рачун , број личне карте и назив радње са тачном адресом.


Ова накнада  плаћа се сразмерно времену коришћења до 15 – ог у месецу за претходни месец ( ако је одобрење дато за дужи временски период ) , ако је издато одобрење за краћи  временски период или у року од 15 дана од дана добијања решења о задужењу.

           	Обвезник  накнаде из става 3. овог члана,  дужан је да сваку насталу промену, пријави Општинској управи – Одељењу  за урбанистичке послове и просторно планирање, у року од осам дана од настале промене.

Члан 7.


	Утврђивање накнаде за коришћење јавне површине врши се према површини коришћеног простора, сразмерно времену коришћења тог простора или према  техничко - употребним карактеристикама објекта.
	Накнаду из става 1. овог члана,  решењем утврђује Општинска управа -Одељење за утврђивање и наплату јавних прихода.
	Обвезник накнаде дужан је да утврђену обавезу по основу накнаде, плати до 15. у месецу за претходни месец, а за месеце  за које је обавеза доспела у моменту уручења решења у року од 15 дана од дана достављања решења.
	Против решења из става 2. овог члана, може се изјавити жалба министарству у чијој су надлежности послови финансија, преко Општинске управе - Одељења за утврђивање и наплату јавних прихода.

Ослобођења 

Члан 8.

	Накнаду за коришћење јавних површина не плаћају директни и индиректни корисници буџетских средстава.
Накнада за коришћење јавних површина по основу заузећа грађевинским материјалом и за извођење грађевинских радова, не плаћа се ако се раскопавање, односно заузимање јавне површине врши због изградње, реконструкције коловоза, тротоара или друге  јавне саобраћајне површине, као и приликом извођења радова јавних комуналних предузећа у сврху довођења објекта у функцију то јест извођење радова на текућем (редовном) одржавању објеката, за које се не издаје одобрење за изградњу по Закону о планирању и изградњи.
Припадност прихода 

Члан 9.
	Приходи остварени од накнаде за коришћење јавних површина припадају буџету општине.
Члан 10.
Накнаде за коришћење јавних површина уплаћују се на рачуне прописане за уплату јавних прихода.
Члан 11.
	У погледу поступка утврђивања, контроле, наплате, камате, принудне наплате, застарелости и осталог што није прописано овом одлуком, сходно се примењују одредбе закона којим се уређује порески  поступак и пореска администрација.                           
                                                                                                                             

ТАРИФА НАКНАДА ЗА КОРИШЋЕЊЕ ЈАВНИХ ПОВРШИНА 

 	I.  Накнада за коришћење простора на јавној површини у пословне и друге сврхе, осим ради продаје штампе, књига и других публикација, производа старих и уметничких заната и домаће радиности 
Тарифни број 1.

1. За коришћење простора на јавној површини у пословне  и друге сврхе, осим ради продаје штампе, књига, и других публикација, производа старих и уметничких заната и домаће радиности, утврђује се дневно сразмерно времену коришћења, за сваки цео или започети m2 простора  који се користи и то:
1) За обављање пословне делатности (привремени објекти, киосци, други мањи монтажни и слични објекти за продају робе на мало, за пружање угоститељских, занатских и других услуга),покретни привремени објекти - тезге, апарати за сладолед и напитке,  апарати за кокице, расхладне витрине, зидне и слободностојеће витрине и други лако покретни објекти за продају робе на мало и вршење занатских услуга,специјализована возила за обављање делатности трговине на мало и друге делатности у складу са законом, телефонске говорнице, банкомати  и слични објекти,  наменски монтажни објекти за обављање делатности  јавних комуналних предузећа), накнада се утврђује дневно 

           	- У износу од  29,00 динара од сваког целог или започетог м2 

              2) За обављање угоститељске делатности у башти  угоститељског објекта отвореног типа , накнада се утврђује  дневно 
               -  У износу од  18,00 динара од сваког целог или започетог м2 

             3) За забавне паркове, циркусе и друге објекте забавних радњи ,за спортске објекте ( спортске терене, клизалишта, терене за кошарку , изнајмљивање  дечијих аутомобилаи , моотора, коњића на акумулатор , електричне дечије клацкалице и  сл.) накнада се утврђује дневно 

             - У износу од 18,00 динара од сваког целог или започетог м2

             4) За одржавање концерата , фестивала и осталих културних и других манифестација , накнада се утврђује дневно 

                - У износу од 6,00 динара од сваког целог или започетог м2
	За коришћење јавне зелене површине , утврђена накнада увећава се за 50%.

            5)  За коришћење посебно обележеног простора за такси стајалишта утврђује се накнада 
                  -   дневно у  износу од  1,5 динара.

          2)    Накнада из овог тарифног броја не плаћа се за коришћење простора на јавним површинама ради продаје штампе, књига, и других публикација, производа старих и уметничких заната и домаће радиности.
                    Ако се поред штампе, књига, и других публикација, производа старих и уметничких заната и домаће радиности продаје и друга роба , накнада се плаћа у целокупно прописаном износу из овог тарифног броја.
	За обављање угоститељских делатности , у периоду од 01. Октобра до 31.марта  , накнаде се плаћа у висини од 20% оо износа накнаде из тачке 1,подтачке 2).

         3) У периоду извођења радова због изградње , реконструкције или санације комуналне инфраструктуре,   накнада се плаћа  у висини од 10% од прописаног износа накнаде одговарајуће тачке овог тарифног броја.

        4) За обављање угоститељске делатности у башти угоститељског објекта , чији елеменат је расхладна витрина , накнада се плаћа у износу утврђеном применом тачке 1.подтачке 2 ) увећаном за 50%.

II Накнада за коришћење јавне површине за оглашавање за сопствене потребе и за потребе других лица, као и за коришћење површине и објеката за оглашавање за сопствене потребе и за потребе других лица којим се врши непосредни утицај  на расположивост, квалитет или неку другу особину јавне површине, за коју дозволу издаје надлежни орган општине

Тарифни број 2.

1. За коришћење јавне површине за оглашавање за сопствене потребе и за потребе других лица за сваки цео и  започети  1m2 простора који се користи ,  , утврђује се  дневно сразмерно времену коришћења  и то :  
1. ) За оглашавање на посебним објектима за оглашавање који се постављају на јавним површинама:
1. У износу од    40,00 динара.
     
1. За средства за оглашавање која  се постављају на стубовима јавне расвете, нисконапонске и контактне мреже, накнада се утврђује 

1. У износу од    20,00  динара.
   	
1. За коришћење површине и објеката за оглашавање за сопствене потребе и за потребе других лица којим се врши непосредни утицај  на расположивост, квалитет или неку другу особину јавне површине , за сваки цео и  започети  1m2 простора који се користи , утврђује се накнада дневно сразмерно времену коришћења , и то : 

1) средства за  коришћење рекламних паноа , односно средства за оглашавање (рекламни панои, светлеће рекламе, рекламне заставе, плакати, транспаренти и сл.), која  се постављају на зграде, привремене монтажне објекте, подзиде и сл., на ограде градилишта и друге ограде, заштитне прекриваче грађевинских скела, транспаренте између стубова, и за оглашавање  на посебним објектима који се постављају на другим површинама , накнада се утврђује дневно по м2 и то:
-  У износу од 20,00 динара .

   
III. Накнада за коришћење јавне површине по основу заузећа грађевинским материјалом и за
извођење грађевинских радова и изградњу.

Тарифни број 3.

Накнада за коришћење јавне површине по основу  заузећа грађевинским материјалом и за извођење грађевинских радова и изградњу, плаћа  се накнада дневно за сваки цео и започети m2, сразмерно времену коришћења и то:                               
	1) за извођење грађевинских радова и изградњу   по m2 заузете површине  4,00 динара;  
                 2) при извођењу радова који изискују раскопавање коловоза и тротоара по  m2 ако се раскопавање врши од 01. априла до 30. септембра 10,00  динара, а ако се     раскопавање врши од 01. октобра до 31. марта 26,00  динара. 
		  3)  за заузеће јавне површине грађевинским материјалом по  m2 заузете површине 
10,00 динара .
                 При заузимању јавних површина које захтева забрану кретања возила и пешака и паркирање возила дневно по м2 и то :

    - ако се заузима коловоз на главним улицама 92,00 динара ;
    - ако се  заузима коловоз на споредним улицама  46,00 динара;
    - ако се заузима тротоар 28,00  динара.
				
		Накнада  из става 2) и 3 ) овог тарифног броја повећава се за 50% уколико се дозвољени рок продужи за 15 дана, а уколико се рок продужи више од 15 дана , такса се повећава за 100%.

Обвезник накнаде из тачке 1. овог члана, јесте инвеститор и исту плаћа од дана заузећа јавне површине до завршетка извођења грађевинских радова.
	Обвезник накнаде из тачке 2. овог члана, јесте извођач радова и исту плаћа од дана заузећа.
	Обвезник накнаде из тачке 3. овог члана, јесте физичко лице, правно лице и предузетник, и исту плаћа од дана заузећа.
Накнада из тачке 1. овог члана, умањује се 20%, уколико заузеће јавне површине због извођења грађевинских радова и изградње траје дуже од 90 дана, и то од наредног дана по истеку 90-ог дана заузећа.
Накнада из  из тачке 1. и 3. овог члана, увећава се за 100% ако инвеститор продужи  дозвољени рок за заузимање јавне површине.
Под продужењем рока подразумева се прекорачење рока завршетка изградње евидентираног у  писменој изјави инвеститора о почетку грађења односно извођења радова и року завршетка грађења, односно извођења радова према Закону о планирању и изградњи.
Општинска управа - Одељења за урбанистичке послове и просторно планирање,дужно је да један примерак Решења  о   заузећу јавне површине грађевинским материјалом као и  ради извођења грађевинских радова и изградње, достави без одлагања, Општинској управи - Одељењу за  утврђивање и наплату јавних прихода, са следећим подацима:
	- за правна лица: порески идентификациони број, матични број правног лица и  текући рачун, тачна адреса седишта правног лица;
	- за физичка лица: порески идентификациони број, матични број, текући рачун, број личне карте и назив радње са тачном адресом.
    	Накнада  из  овог тарифног броја не плаћа се ако се раскопавање односно заузимање јавне површине врши због реконструкције коловоза , тротоара или друге јавне саобраћајне површине ,  као и приликом извођења радова комуналних предузећа у сврху довођења објекта у функцију.


Члан 12.
	Послове инспекцијског надзора над применом одредаба ове Одлуке  врши Општинска управа –Служба за инспекцијске послове.


	ПРЕЛАЗНЕ И ЗАВРШНЕ ОДРЕДБЕ

Члан 13.

		Ступањем на снагу ове одлуке престаје да важи Одлука о накнадама за коришћење јавних површина на територији општине Лајковац („Службени гласник општине Лајковац, бр.7/19).

Члан 14.

				Ова Одлука ступа на снагу наредног  дана  од дана објављивања  у Службеном гласнику општине Лајковац  , а примењиваће се од 01.01.2020 .године.

ОБРАЗЛОЖЕЊЕ

ПРАВНИ ОСНОВ : За доношење Одлуке о накнадама за коришћење јавних површина на територији општине Лајковац , садржан је у  члану  6. став 1. тачка 5. , члану  7.ст.1.Закона о финансирању локалне самоуправе („Службени гласник РС“, број 62/06, 47/11, 93/12,  99/13 ,125/2014, 95/2015,91/2016,104/2016,96/2017,89/2018 ), члана 239. став 3. Закона о накнадама за коришћење јавних добара („Службени гласник РС“, број 95/18 , 49/2019   ) и  члана 40  став 1.. тачка 3. Статута општине Лајковац ( „ Службени гласник  општине Лајковац“ , бр. 2/2019). 
 РАЗЛОЗИ:Одредбама члана 6. став 1. тачка 5. Закона о финансирању локалне самоуправе предвиђено је да јединици локалне самоуправе припадају наведени приходи који се остваре на њеној територији у оквиру којих су у тачки 5. предвиђене накнаде за коришћење јавних добара. Одредбама члана 7. истог закона у ставу 1. је предвиђено да Скупштина јединице локалне самоуправе својом одлуком утврђује начин и  мерила одређивање висине накнада. 
Изузетно, ставом 3. истог члана, предвиђено је да у случају доношења односно измене закона или другог прописа којим се уређују изворни приходи, - овде Закона о накнадама за коришћење јавних добара („Службени гласник РС“, број 95/18 , 49/2019   може се мењати одлука и у току године.Законом прописане  накнаде раније су биле саставни део Одлука о локалним комуналним таксама, а сада сходно поменутом Закону о накнадама за коришћење јавних добара доноси се посебна Одлука.
Одредбама члана 239. став 3. Закона о накнадама за коришћење јавних добара („Службени гласник РС“, број 95/18), којим су између осталих прописане   и накнаде  за коришћење јавних површина, предвиђено је да се актом Скупштине јединице локалне самоуправе утвђује врста, висина накнаде за коришћење јавних површина,основица  за утврђивање ,начин утврђивања  олакшице,  начин достављања и садржај података о коришћењу јавне површине органу који утврђује обавезу плаћања накнаде. Истим законом у Прилогу 12. прописани су највиши износи накнаде за коришћење јавне површине, коју може прописати јединица локалне самоуправе, и то:
1. накнада за коришћење простора на јавној површини
у пословне и друге сврхе, осим продаје штампе, књига		по m2  
и других публикација, производа старих и уметничких	     122,00дин.дневно
заната и домаће радиности
	
1. накнада за коришћење јавне површине за оглашавање
	за сопствене потребе и за потребе других лица, као и за 
коришћење површине и објекта за оглашавање за		по m2  
сопствене потребе и за потребе других лица, за које 	    100,00дин. дневно	
дозволу издаје надлежни орган јединице локалне
самоуправе
	
1. накнада за коришћење јавне површине по основу
           заузећа грађевинским материјалом и за извођење                          по m2  
           грађевинских радова и изградњу                                            180,00дин.дневно.


	Важећом Одлуком 7/9 утврђени су износи који су се примењивали у овој години и примењују до краја године, а предлог је да износи накнаде остану исти , имајући у виду фискално оптерећење становништва и обвезника.

